b'\n_START_ARTICLE_\nDavid Herzog\n_START_PARAGRAPH_\nDavid Herzog on yhdysvaltalainen saarnaaja ja evankelista. H\xc3\xa4n esiintyy saarnatilaisuuksissa eri puolilla maailmaa ja toimii my\xc3\xb6s el\xc3\xa4m\xc3\xa4ntapavalmentajana ja ravintoterapeuttina. Herzog on julkaissut useita kirjoja ja juontaa viikoittaista televisio-ohjelmaa. Herzogilla ja h\xc3\xa4nen vaimollaan on Arizonassa terveysalan yritys.\n_START_SECTION_\nToiminta\n_START_PARAGRAPH_\nUskonnollisissa tilaisuuksissa Herzog saarnaa, rukoilee ihmisten puolesta ja pyyt\xc3\xa4\xc3\xa4 rahalahjoituksia johtamalleen kristilliselle yhteis\xc3\xb6lle "David Herzog Ministries". Kuulijat ovat kertoneet tilaisuuksissa kokemistaan ihmeist\xc3\xa4 kuten laihtumisesta, k\xc3\xa4velykyvyn palautumisesta ja sokeuden parantumisesta. N\xc3\xa4it\xc3\xa4 todistuksia esitet\xc3\xa4\xc3\xa4n my\xc3\xb6s Herzogin televisio-ohjelmassa._NEWLINE_Suomessa Herzog on toiminut 27.-31.7.2014 Ihmeiden aika -tapahtuman p\xc3\xa4\xc3\xa4puhujana. H\xc3\xa4n ilmoitti odottavansa ett\xc3\xa4 saarnatilaisuuksissa tapahtuu ihmeit\xc3\xa4. Ihmeiden korostaminen on her\xc3\xa4tt\xc3\xa4nyt Suomen kristillisiss\xc3\xa4 piireiss\xc3\xa4 ristiriitaisia tunteita. Uskontojen haittavaikutuksien tutkijat ja niist\xc3\xa4 k\xc3\xa4rsivien ihmisten tukea organisoivat tahot ovat ilmaisseet huolensa siit\xc3\xa4, ett\xc3\xa4 Herzogin lupauksiin liian sokeasti luottavat kuulijat voivat saada terveysongelmia. Herzog on uhannut suomalaisia arvostelijoitaan Jumalan tuomiolla._NEWLINE_Herzog on vet\xc3\xa4nyt puoleensa etenkin New Age -henkisi\xc3\xa4 k\xc3\xa4vij\xc3\xb6it\xc3\xa4, mutta vakuuttaa ett\xc3\xa4 ei itse kuulu New Age -liikkeeseen.'